5 snin ħabs għall-carer li ta daqqa ta' ponn lil anzjan ta' 78 sena
Imtella' Ġunju 16, 2020 Charlton Spiteri ta' 27 sena ngħata 5 snin ħabs wara li nstab ħati li ta daqqa ta' ponn lil anzjan ta' 78 sena f'San Vincenz de Paule. Il-każ imur lura għal sentejn ilu, fejn il-carer kien qed f'Fatima Ward 3 u għajjat mal-anzjan li kien qed jipprova jqum mis-sodda. L-anzjan, li kien fil-passat sofra minn aċċessjoni u kien parzjalment ipparalizzat, ittieħed b'urġenza l-isptar Mater Dei wara li nstab b'xi ġrieħi f'wiċċu. Minn Mater Dei huwa ġie ċċertifikat li sofra minn emorraġija interna f'rasu. Minkejja li l-anzjan miet xahrejn wara l-inċident wara li qbditu l-pulmonite, huwa rnexxielu jqerr ma' qrabatu li qala' daqqiet ta' ponn f'wiċċu u nfaqa' jibki meta isem l-akkużat issemma'. Il-verzjoni tal-anzjan qablet ukoll max-xhieda ta' pazjent ieħor li qal ra b'għajnejh x'kien ġara kif ukoll xhieda ta' infermiera li kkonfermaw xi dettalji u evidenza oħra. Il-Qorti kienet ippreseduta mill-Maġistrat Frendo Dimech filwaqt li l-prosekuzzjoni tmexxiet minn Shawn Pawney.